b'\n_START_ARTICLE_\nMol\xc3\xad del Pouet\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de dues plantes amb una menuda escala interior, que antigament es distribu\xc3\xafa en planta baixa on estava la tremuja, farinera, etc. i damunt les cambres d\'assecat del blat que cobria tamb\xc3\xa9 altra planta rectangular, dedicada al corral d\'animals per al sustente de la fam\xc3\xadlia. En la planta superior hi havia una ximenera i armaris de rebost per a guardar alguns estris i menjar, on es podia pernoctar en cas de necessitats del treball.\n_START_SECTION_\nFuncionament\n_START_PARAGRAPH_\nEl Mol\xc3\xad del Pocillo tenia dret a l\'aigua durant tota el mat\xc3\xad i venien obligats a netejar i reparar la s\xc3\xa9quia del poble._NEWLINE_L\'aigua per al seu funcionament la rebia a trav\xc3\xa9s d\'una s\xc3\xa9quia paral\xc2\xb7lela al cam\xc3\xad d\'acc\xc3\xa9s, que finalitzava en una bassa de regulaci\xc3\xb3 de cabal hidr\xc3\xa0ulic en la part posterior de l\'edifici. En l\'interior conserva peces de l\'antiga maquin\xc3\xa0ria, engranatges i una pedra cil\xc3\xadndrica. _NEWLINE_El sistema de cobrament per moldre els cereals, tant de blat, ordi, dacsa, etc., consistia en una llibreta per "barchilla", aproximadament l\'equival\xc3\xa8ncia de mig quilo per uns quinze o setze de gra molt. En l\'any 1946 es modifica la maquin\xc3\xa0ria antiga formada pel primitiu sistema de "rodezno" per a fer rodar el queixal o pedra superior m\xc3\xb2bil, per un mecanisme d\'engranatges met\xc3\xa0l\xc2\xb7lics anomenat Catalina que va augmentar les revolucions del queixal.'